Omnibus presentes litteras inspecturis frater Abraham, ordinis predicatorum de conuentu Finlandensi, salutem in omnium saluatore. Notum facio per presentes, quod ex parte honorabilium virorum magistri Andree, prepositi Vpsalensis, domini Johannis Elefson, dominj Byrgeri Pætærson et fratris Israelis, lectoris Sictuniensis, exequtorum testamentj felicis recordacionis domine Cristine, vxoris domini Byrgeri predicti, recepi pro conuentu Finlandensi integre tres marchas den. bone et legalis vsualis monete in testamento predicte domine legatas, promittens me ex parte conuentus exequtores predicti testamentj et heredes predicte defuncte pro recepcione tantj a quorumcumque inpeticione facere et reddere quitatos et liberos in futurum. In cuius rej testimonium siggillum prioris Wisbyensis fratris Laurencii et siggillum nostrum presentibus sunt appensa. Datum Stochulmis anno Domini M°CC° nonagesimo quarto, jn die ascensionis Domini.